open-index/open-wikipedia-markdown huggingface dataset:
קוטר בגובה חזה

**קוטר בגובה חזה** (באנגלית: **Diameter at breast height**, בראשי תיבות **DBH**) הוא שיטה תקנית לבטא את הקוטר של גזע של עץ ניצב. שיטה זו היא אחת המדידות הנפוצות ביותר בתחום הדנדומטריה.

[שמאל|ממוזער|250px|[קליבר (מכשיר מדידה)|קליבר אלקטרוני יכול למדוד קוטר בגובה חזה (DBH) ולשלוח את המידע בבלוטות' למחשב נייד]]
קוטר של גזעי עצים נמדד בגובה החזה של אדם מבוגר. עם זאת, גובה זה מוגדר באופן שונה במדינות שונות ובמצבים שונים. המוסכמה כיום היא 1.3 מטרים מעל פני הקרקע. בחלק מהמדינות, דוגמת אוסטרליה, ניו זילנד, בורמה, הודו, מלזיה ודרום אפריקה מודדים את קוטר הגזע בגובה 1.4 מטרים, אבל בשל המחקר הפעיל מאוד בנושאי אלומטריה כפי שיושמו לגבי עצים ויערות, המוסכמה של 1.3 מטרים מתאימה טוב יותר. בעבר נהגו בארצות הברית להשתמש בגובה של 4.5 רגלים (1.37 מטרים). הקוטר הנמדד יכול להשתנות באופן משמעותי עם הגובה. עצי נוי נמדדים בדרך כלל בגובה 1.5 מטרים מפני הקרקע.

עם זאת, כמה חוקרים טוענים שיש לבטל את המונח DBH משום שהגבהים שבהם מודדים את הקוטר כל כך משתנים ומשום שהם יכולים להשפיע מאוד על חישובים בתחום הייעור כדוגמת ביומסה. במקום זאת הם מציעים מדד חדש D*x* שבו ה-*x* מסמן את הגובה המדויק מהקרקע (ולאורך הגזע) שבו מודדים את הקוטר. לדוגמה, D130 מציין קוטר שנמדד בגובה 130 סנטימטרים מהקרקע ולאורך הגזע.

על מדרון, נקודת ההתייחסות "מעל הקרקע" נלקחת בדרך כלל כנקודה הגבוהה ביותר על הקרקע הנוגעת בגזע, אך יש המחשבים זאת בממוצע בין הנקודה הגבוהה והנמוכה ביותר. אם נקודת ה-DBH נופלת על אזור בגזע שהתנפח, נהוג למדוד את ההיקף מתחת לאזור הנפוח בנקודה שבה הקוטר הוא הקטן ביותר. הגדרות מעורפלות אחרות לקביעת המקום המדויק שבו למדוד את הקוטר מתוארות במאמר של Dahdouh-Guebas & Koedam מ-2006.

טריטק (Treetec), חברה שמקום מושבה במלבורן פיתחה מחשבון מקוון חינמי לקבוע את ה-DBH עבור עצים עם גזע מפוצל בהתייחס לתקן האוסטרלי להגנה על עצים באתרי פיתוח (AS 4970-2009 Protection of Trees on Development Sites).

שני המכשירים הנפוצים ביותר למדידת DBH הם סרט מידה למדידת ההיקף וקליבר:
***סרט מדידת היקף** (girthing tape) – מודד בפועל את ההיקף של העץ, כשיחידות המידה מכוילות בחלוקות של π סנטימטרים (3.14159 סנטימטרים). המדידה מניחה שחתך הרוחב של הגזע הוא מעגלי ומציגה ישירות את המדידה המחושבת של הקוטר. היא מדויקת למרבית עצי המטע.
שמאל|ממוזער|250px|קליבר למדידת עצים
***קליבר** (Tree caliper) - בנוי משתי זרועות מקבילות, האחת קבועה והשנייה יכולה להחליק לאורך סרגל. הקליברים מוחזקים בזווית ישרה לגזע כשהזרועות משני צדי הגזע. אפשר לשפר את דיוק המדידה של גזעים שאינם עגולים על ידי ממוצע בין שתי מדידות של הקליבר הנלקחות בזווית ישרה האחת מהשנייה. קיימים גם קליברים אלקטרוניים המאפשרים ביצוע מדידות מדויקות ביותר ושמירת המידע במאגר מידע לניתוח עתידי.

משתמשים ב-DBH על מנת להעריך את כמות העץ בעץ בודד או בחורשת עצים תוך שימוש במתאם האלומטרי שבין קוטר הגזע, גובה העץ והנפח. אפשר גם להשתמש בו להערכת גילם של עצים עתיקים, בתנאי שהגידול בקוטר הוא "מאפיין קבוע ובלתי הפיך של הגידול של העץ".

## ביאורים

## הערות שוליים

קטגוריה:יערנות
קטגוריה:בוטניקה
יחסי מזרח טימור – פורטוגל

**יחסי מזרח טימור–פורטוגל** הם יחסי החוץ השיתופיים, המדיניים והפוליטיים המתנהלים בין מזרח טימור לבין פורטוגל. מזרח טימור הייתה קולוניה הנתונה לשליטת פורטוגל במשך 400 שנה. מזרח טימור מחזיקה שגרירות בליסבון, ואילו פורטוגל מחזיקה שגרירות בדילי.

## היסטוריה
הפורטוגזים, במסע חיפוש תבלינים, התיישבו תחילה בטימור ב-1520.
במאה ה-17 הגיעו ההולנדים והקימו את החצי המערבי של האי טימור. ב-1859 נחתם הסכם.
לפורטוגל הייתה שליטה אפקטיבית על מזרח טימור רק לאחר המחצית השנייה של המאה ה-20. בעקבות הלחימה בין קבוצות יריבות המבקשות עצמאות מפורטוגל, פלשה אינדונזיה לטימור המזרחית וסיפחה אותה ב-1976, לאחר שמזרח טימור הכריזה על עצמה כעצמאית מפורטוגל ב-28 בנובמבר 1975. הפלישה הביאה לניתוק הקשרים הדיפלומטיים בין פורטוגל לאינדונזיה..

ב-1987, ראש הממשלה הפורטוגזי דאז, אניבל קבאקו סילבה האשים את אינדונזיה במניעת זכויות האדם הבסיסיות ביותר במזרח טימור ובהכנות לקראת הבחירות המתקדמות במזרח טימור. קבאקו סילבה המשיך ואמר כי ממשלתו תומכת בהגדרה עצמית עבור מזרח טימור. בתחילת שנות ה-90, האו"ם עדיין ראה את פורטוגל כרשות המנהלית במזרח טימור. מצדם, פקידים פורטוגלים ראו מחויבות מוסרית להמשיך ולהיות מעורבים בענייני מושבה לשעבר. פורטוגל ניסתה להביא את ממשלת אינדונזיה להסכים להסדר, ואפילו לעצמאות, עבור מזרח טימור. עם זאת, אינדונזיה סירבה להצעה.

בשנת 2005, חתמו שתי המדינות על תוכנית לשיתוף פעולה צבאי-טכני.

בשנים 2007 ו-2010, נשיא מזרח טימור, ז'וזה רמוס הורטה, ביקר את ראש הממשלה הפורטוגזי ז'וזה סוקרטש. סוקרטש אמר כי פורטוגל תחזק את היחסים עם מזרח טימור במגזרים שונים, כגון חינוך, צדק, טכנולוגיה ופוליטיקה, והוסיף כי המגזרים הללו חיוניים לעתידה של מזרח טימור.

## סיוע
בעקבות פרוץ האלימות ב-2006, ביקש שר החוץ של מזרח טימור, ז'וזה רמוס הורטה, לשלוח כוחות ומשטרה מאוסטרליה, מניו זילנד, ממלזיה ופורטוגל כדי לסייע בהרגעת התסיסה סביב דילי.

ראש הממשלה, ז'וזה סוקרטש, אמר כי פורטוגל מתכוונת לשלוח משלחת משטרה צבאית למזרח טימור, אם יוארך המנדט של משלחת האו"ם.
מאוחר יותר באותו חודש, אמר נשיא פורטוגל קבקו סילבה כי המצב במזרח טימור רציני מאוד, פורטוגל תתאחד עם מזרח טימור ותעשה כל מה שאפשר על מנת להחזיר את השלום. בהמשך שלחה פורטוגל יחידה של המשמר הלאומי הרפובליקני שלה בה 120 משטרות צבאיות.0
בנובמבר 2006, הגישה מזרח טימור בקשה רשמית לממשלת האו"ם ולפורטוגל להכפלה של מספר המשטרות.
המחויבות של המשטרה הצבאית עודנה נמשכת במזרח טימור. בשנת 2007, אמר הנשיא רמוס הורטה לאחר פגישה עם עמיתו הפורטוגזי כי מזרח טימור תזדקק לכוחות בינלאומיים כדי לשמור על הביטחון "עוד כמה שנים".

פורטוגל היא התורמת המסייעת הגדולה ביותר במזרח טימור, לאחר שהעניקה מעל 350 מיליון דולר מאז שהצביעה בעד העצמאות מאינדונזיה ב-1999.

## ראו גם
* יחסי החוץ של מזרח טימור
* היסטוריה של מזרח טימור

## קישורים חיצוניים

## הערות שוליים

קטגוריה:ערכים ללא קטגוריות פיזיות - יחסי חוץ
אלפה

ממוזער|אלפה בפוקינמאקי, הלסינקי
**אלפה** (**Alepa**) היא רשת חנויות מכולת באזור הלסינקי, פינלנד כיום הרשת בבעלות HOK-Elanto, מחלק מהקואופרטיב הארצי S. Group. רשת אלפה נוסדה בשנת 1918, כאשר אדוארד פיונן ואשתו הקימו את החנות בסורמיינן, הלסינקי.

מקור השם Alepa בא מתוך שמו המסחרי של פיונן - **Ale**nnushalli **Pa**junen. משפחת פג'ונן מכרה את הרשת ל-HOK בשנת 1987.

נכון למאי 2017, הרשת מחזיקה 112 חנויות בהלסינקי, אספו, ונטה, היבינקה, קרווה, קלאוקאלה, ירבנפה וטוסולה, כאשר רובן ממוקמות בהלסינקי.
מחוץ לאזור זה, S Group משתמשת במותג למכירה עבור חנויות דומות.

## קישורים חיצוניים

* 

## הערות שוליים

קטגוריה:רשתות מרכולים
קטגוריה:פינלנד: כלכלה
נשיאי גינאה המשוונית

להלן **רשימת [[נשיא]]י [[גינאה המשוונית|רפובליקת גינאה המשוונית]]**, מאז הקמת המשרד של הנשיא ב-1968. כיום, נשיא גינאה המשוונית המכהן הוא תאודורו אוביאנג נגמה מבאסוגו.

## נשיאי גינאה המשוונית (1968 ואילך)

## הבחירות האחרונות (2016)

## קישורים חיצוניים
*משרד ההסברה, התרבות והתיירות
* מדינאי העולם – גינאה המשוונית

*
קטגוריה:גינאה המשוונית: פוליטיקה
גינאה המשוונית
לאופולד השלישי, נסיך ליפה

**לאופולד השלישי, נסיך ליפה** (בגרמנית: **Leopold III Fürst zur Lippe**; 1 בספטמבר 1821 – 8 בדצמבר 1875) היה נסיך ליפה משנת 1851 עד מותו.

## ביוגרפיה
### ראשית חייו
לאופולד נולד ב-1 בספטמבר 1821 בדטמולד, והיה ילדם הבכור של לאופולד השני, נסיך ליפה ואמיליה, נסיכת שוורצבורג-זונדרסהאוזן, בתם של גינטר פרידריך הראשון, נסיך שוורצבורג-זונדרסהאוזן וקרולינה, נסיכת שוורצבורג-רודולשטדט.

בשנת 1851 מת אביו, ולאופולד עלה לשלטון במקומו, וב-17 באפריל 1852 הוא התחתן עם אליזבת, נסיכת שוורצבורג-רודולשטדט, בתו של אלברט, נסיך שוורצבורג-רודולשטדט.

### שלטונו
בשנת 1854 הוציא לאופולד צווים, המעניקים שוויון לכנסייה הקתולית ולכנסייה הלותרנית, על בסיס שווה עם הקלוויניסטית, שהייתה הדת הרשמית בליפה.

בשנת 1866 הצטרפה הנסיכות בראשות לאופולד השלישי לפרוסיה במלחמת אוסטריה–פרוסיה, ובשנת 1867 הצטרפה לקונפדרציה הצפון-גרמנית. בשנת 1870 לחמו כוחות הנסיכות לצד פרוסיה במלחמת צרפת–פרוסיה, ובשנת 1871 הצטרפה הנסיכות לאימפריה הגרמנית.

הנסיך לאופולד היה אחד היזמים הראשיים של הקמת אנדרטת הרמן ביער טויטובורג, אשר נחנכה על ידי וילהלם הראשון, קיסר גרמניה בקיץ 1875. כמה חודשים לאחר הסרת הלוט מעל האנדרטה מת לאופולד ב-8 בדצמבר בדטמולד, ומכיוון שלא היו לו ילדים, אחיו וולדמאר, נסיך ליפה עלה לשלטון במקומו.

המלחין יוהנס ברהמס היה מחברי הפמליה של הנסיך, ובין השנים 1857 ו-1859 שימש כמורה למוזיקה של אחות הנסיך, הנסיכה פרדריקה.

## אילן יוחסין

## קישורים חיצוניים

## הערות שוליים

קטגוריה:גרמנים שנולדו ב-1821
קטגוריה:גרמנים שנפטרו ב-1875
נמל התעופה ורשה מודלין

**נמל התעופה ורשה מודלין** (בפולנית: **Port Lotniczy Warszawa Modlin**, באנגלית: **Warsaw Modlin Airport**) הוא נמל תעופה בינלאומי, שדה תעופה צבאי לשעבר, שנפתח ביולי 2012. הוא ממוקם 40 ק"מ (25 מייל) מצפון למרכז העיר ורשה בנובידבור מזובייצקי. נמל התעופה מיועד לשימוש על ידי חברות לאו קוסט המשרתות את ורשה, בירת פולין. החל משנת 2017, שדה התעופה הוא שדה התעופה החמישי העמוס ביותר בפולין, עם 2,932,639 נוסעים אשר משורתים באופן בלעדי על ידי ריינאייר. עם זאת, נמל התעופה הבינלאומי הראשי של העיר הוא נמל התעופה פרדריק שופן.

## היסטוריה
השדה הוקם בשנת 1937 ושימש במלחמת העולם השנייה כבסיס של הלופטוואפה.

בשנת 2000 נסגר הנמל לאחר שמצבו היה גרוע ולא התאפשרו בו נחיתות.

בשנת 2010 החלו שיפוצים בנמל וב-2012 הוא נחנך מחדש. האוריינטציה הספציפית של נמל התעופה בחברות תעופה בעלות נמוכה באה לידי ביטוי ברכיבים מסוימים של התשתית, מסוף נוסעים מודרני בן שתי קומות עם שטח פנים של 13,380 מ"ר. מאז 2012 פועלות שתי חברות תעופה בעלות נמוכה, ויז אייר וריינאייר, מנמל התעופה ורשה מודלין ומציעות טיסות נוסעים בינלאומיות סדירות ל-26 ערים באירופה. כיום הוא משמש בעיקר את חברות התעופה הזולות, שאר הטיסות הבינלאומיות נוחתות בנמל התעופה פרדריק שופן.

## מתקני הנמל
### טרמינל
נמל התעופה כולל טרמינל נוסעים חדש, בן קומה אחת, המכיל את כל מתקני היציאה וההגעה, כמו גם ישנן גם כמה חנויות במתחם. רחבת החניה בעלת קיבולת של 10 מטוסים. בנוסף, אין בנמל גשרי עלייה למטוס.

### מסלול טיסה
בנמל ישנו מסלול טיסה אספלט באורך 2,500 מטרים, ברוחב 60 מטר ובגובה של 104 מטר, אשר כולל גם מסלול הסעה מקביל על כל אורכו.

## סטטיסטיקת נוסעים
ממוזער|אולם ה-Check-in

## תחבורה אל הנמל וממנו
### ברכב
נמל התעופה ממוקם 35 ק"מ צפון מערבית לוורשה ליד כביש 62 הלאומי, אשר מחובר לכביש המהיר S7 שמוביל למרכז העיר וורשה ולעיר גדנסק.

### באוטובוס
שתי מפעילות אוטובוסים, מודלינבוס ואוקבוס, מספקות שירותים מנמל התעופה לוורשה ולודז' ולערים ביאלא פודולסק, טורון, צ'חוצ'ינק, ולוצלאווק ופלוצק מספר פעמים ביום.

### ברכבת
בנמל התעופה עצמו אין תחנת רכבת, אולם ישנם שירותי אוטובוסים תכופים לתחנת הרכבת במודלין (במרחק של 4 ק"מ), שם יש רכבות מקומיות או ארוכות טווח לוורשה עד 62 פעמים ביום. 21 משירותים אלה (כל 60 דקות) פועלים מתחנת הרכבת המרכזית של ורשה עד נמל התעופה פרדריק שופן בעוד אחרים מסתיימים בתחנת וורשה מערב.

## קישורים חיצוניים

* 

## הערות שוליים

ורשה מודלין
קטגוריה:ורשה: תחבורה
קטגוריה:2012 בפולין
קטגוריה:מזוביה: מבנים
פורדיט

ממוזער|350x350 פיקסלים|פורדיט לא מלוטש|טקסט=

**פורדיט**, ידוע גם בתור **[[אגט]] [[דטרויט]]** או **[[אגט]] [[מכונית|מנועים]]**,הוא מינרל מלאכותי אשר עשוי משאריות צבע התזה, אשר התקשה במידה מספקת כדי להיות מלוטש. פורדיט נוצר מהצטברות של שכבות צבע על משטחי הצביעה בספריי של מכוניות בתקופה בה התהליך נעשה באופן ידני, ונאפה פעמים רבות. מכונה על שם מפעלי פורד בדטרויט, עיר תעשייתית בארצות הברית אשר בה כנראה התגלה הפורדיט. בשנים האחרונות משמש לתכשיטים.

## קישורים חיצוניים

## הערות שוליים

קטגוריה:דטרויט
קטגוריה:אבני חן
קטגוריה:מינרלים
קרחון נימיץ

**קרחון נימיץ** (באנגלית: **Nimitz Glacier**) הוא קרחון גדול ממערב להר וינסון הזורם בין רכס סנטינל ורכס בסטיין ונשפך אל קרחון מינסוטה במרכז הרי אולזוורת' שבאנטארקטיקה.

## גאוגרפיה
גובהו של הקרחון 1,013 מטרים מעל פני הים. אורכו של הקרחון 74 קילומטרים, ורוחבו 9.3 קילומטרים.

הקרחון ממוקם 19 קילומטרים מהר וינסון.

### יובלי הקרחון
הקרחונים המהווים יובלים של קרחון נימיץ:
* קרחון קאראסורה
* קרחון בראנסקומב
* קרחון קיירנס
* קרחון טולקזיק
* קרחון זאפול
* קרחון דונלאן
* קרחון גילדיאה
* קרחון בנדר
* קרחון סירמה

## היסטוריה

### גילוי הקרחון
הקרחון התגלה על ידי טייסת VX-6 של צי ארצות הברית, בטיסת צילום שנערכה בין ה-14 בדצמבר וה-15 בדצמבר 1959, ומופה על ידי הסקר הגאולוגי של ארצות הברית בהתבסס על תצלומי אוויר אלה.

### מקור השם
שמו של הקרחון ניתן לו על ידי הוועדה המייעצת לשמות אנטארקטיים.

הקרחון נקרא על שם אדמירל הצי צ'סטר נימיץ, שהיה מפקד מחלקת המבצעים של צי ארצות הברית בתקופת מבצע קפיצה לגובה אשר חקר את אנטארקטיקה בין השנים 1947-1948. המבצע אפשר את חקר אנטארקטיקה בהיקף שלא נעשה קודם לכן.

## לקריאה נוספת
• Charles Swithinbank, **[https://books.google.co.il/books?id=RkrWLg-d-xAC&pg=PA123&lpg=PA123&dq=%22Nimitz+Glacier%22&source=bl&ots=2yd4nmNjhu&sig=lCORL8_wNJsLdA2i8Vy_C-gkxLE&hl=en&sa=X&ved=2ahUKEwiJsZCfif_eAhXB_CoKHarQAGI4ChDoATAHegQIARAB#v=onepage&q=%22Nimitz%20Glacier%22&f=false Antarctica, Issue 1386, Part 2]**, P B122 - B123

## קישורים חיצוניים
* קרחון נימיץ באתר הסקר הגאולוגי של ארצות הברית
* קרחון נימיץ באתר הגאזט האנטארקטי של ממשלת אוסטרליה
* נתוני אקלים ממוצעים עבור קרחון נימיץ

## הערות שוליים

נימיץ
נימיץ
קטגוריה:ארצות הברית באנטארקטיקה
פליקס פיליפ קאניץ

**פליקס פליקס קאניץ** (בגרמנית: **Felix Philipp Kanitz**; 2 באוגוסט 1829, בודפשט, האימפריה האוסטרית – 8 בינואר 1904, וינה, האימפריה האוסטרו-הונגרית) היה גאוגרף, אתנוגרף, ארכאולוג, חוקר טבע וצייר ממוצא יהודי אשר נודע במסעותיו ברחבי הבלקנים לחקר הסלאבים הדרומיים  תוך שהותיר ציורים ואיורים רבים אודות מחקריו.

## קורות חייו
פליקס פיליפ קאניץ נולד בבודפשט למשפחה יהודית אמידה. ב-1846 למד אמנות באוניברסיטת וינה ובהמשך נסע לאזור גרמניה, בלגיה, איטליה וצרפת. ב-1856 התיישב בווינה.

ב-1858 יצא למסע בדלמטיה, והחל לחקור את נושא הסלאבים הדרומיים. בהמשך, ביקר בבוסניה, הרצגובינה, סרביה, ובאזורי בולגריה העות'מאנית ומונטנגרו. הוא סייר לסירוגין בבלקנים עד 1889.

קאניץ צייר, אייר וכתב אודות מהלך מסעותיו, היישובים בהם ביקר ובני הלאומים השונים שחיו בהם.

בין 1862 ל-1904 פרסם 8 ספרי מחקר ומסעות. המיר את דתו לנצרות קתולית.

קאניץ נחשב לאחד מהחוקרים הראשונים של הסלאבים הדרומיים, וזכה להוקרה רבה בבולגריה ובסרביה. היה חבר האקדמיה הסרבית למדעים ולאמנויות.

## קישורים חיצוניים

## הערות שוליים

קטגוריה:יהודים שהתנצרו
קטגוריה:מדענים יהודים
קטגוריה:ארכאולוגים אוסטרים
קטגוריה:יהודים מומרים הונגרים
קטגוריה:וינה: אישים
קטגוריה:חברי האקדמיה הסרבית
קטגוריה:ילידי 1829
קטגוריה:נפטרים ב-1904
קטגוריה:יהודים מומרים אוסטרים
הילטל

**מסעדת הילטל** (**Hiltl**) היא מסעדה צמחונית בשווייץ. המסעדה מחזיקה בשיא גינס על היותה המסעדה הצמחונית הפתוחה הוותיקה ביותר בעולם. המסעדה ממוקמת בשדרת סיהלסטראסה שבציריך.

## היסטוריה
בשנת 1898 ייסדו מספר גרמנים את "Vegetaria AG". שנה לאחר מכן נפתחה מסעדת "Vegetarierheim and abstinence Café" במיקום הנוכחי שלה שבסיהלסטראסה, ציריך.

ב-1898 הגיע החייט הגרמני אמברוסיוס הילטל לציריך. בשנת 1901 הוא חלה קשות בשיגרון ולא יכול לממש את המקצוע שלו. הוא התחיל לתרגל את הדיאטה הצמחונית שהציע מקסימיליאן בירכר-בנר. הילטל החל לתמוך בדוקטרינת בירכר-בנר והפך לצמחוני.

בשנת 1903 הייתה Vegetarierheim AG במשברים כלכליים. אמברוסיוס הילטל עלה לתפקיד מנכ"ל המסעדה ושינה את תדמית המקום למסעדה צמחונית. המסעדה החלה לשגשג יותר, והרווח היומי עלה לכ-35 פרנק. בשנת 1904 נישא הילטל למרתה גנאופל והזוג ניהל יחד את המסעדה. בשנת 1907, הוא קנה את הנכס עם משפחתו, והפך לאזרח רשמי בשווייץ.

בשנת 1931 הפכה הילטל למסעדה הראשונה בציריך עם מטבח חשמלי. המסעדה הועברה בסופו של דבר לבניו, וולטר ולאונרד. תפריט המסעדה עבר שינויים משמעותיים כאשר אשתו של לאונרד, מרגריט הילטל נסעה להודו, השתתפו בקונגרס הצמחוני בניו דלהי ולמדה את המטבח ההודי בפירוט רב. היא חזרה לשווייץ על מנת לכלול את המטבח ההודי בתפריט של המסעדה, הרעיון התקבל בברכה על ידי מנהלי המסעדה. לפיכך, ראש ממשלת הודו דאז, מוררג'י דסאי, נהג לסעוד בהילטל בביקוריו הרשמיים בשווייץ.

בהמשך הועברה המסעדה הועברה לבנם של לאונרד ומרגריט, היינץ הילטל, והמשיך לעבור שינויים. שמה של המסעדה שונה ל-Hiltl Vegi.

בשנות התשעים מסר היינץ את המסעדה לבנו רולף, שחידש את המסעדה באופן דיגיטלי. הוא הרחיב את שעות הפתיחה עד השעה 23:00 והציג רשימת יינות חדשה, שהגבירה את הפופולריות בקרב הקהל הצעיר. המסעדה הציגה מערכת הזמנות מקוונת וזכתה לביקורות חיוביות באתרי אינטרנט גדולים. לאור עליית רווח המכירות ל-10 מיליון פרנק שווייצרי ב-1998, פרסמה המסעדה את הספר "*Hiltl. Virtouso Vegetarian*" ובו רשימת המתכונים של מנות המסעדה. נמכרו מספר מיליוני עותקים ושל הספר, והוא תורגם לאנגלית וצרפתית, עם למעלה מ-14 מהדורות. בהמשך פרסם רולף הילטל ספר בישול חדש עבור יום השנה ה-111 של המסעדה - "*Hiltl. Veggie international. A world of difference"*.

### ייעוץ וסיוע
ב-1998 השתתפו האחים רטו, כריסטיאן ודניאל פריי במיזם Venture, תחרות עסקית שתוכננה על ידי המכון הטכנולוגי של ציריך ומקינזי והציגה תוכנית להקים מסעדה צמחונית מהמעלה הראשונה. התוכנית העסקית זכתה למשוב חיובי בתחרות והם החליטו ליישם אותה. האחים שתפו פעולה עם הילטל על מנת להוציא לפועל את Tibits, מסעדה צמחונית שפעלה בבזל, ברן, ציריך, וינטרטור ולונדון.

## קישורים חיצוניים

* 

## הערות שוליים

קטגוריה:ציריך: תרבות
קטגוריה:מסעדות
קטגוריה:צמחונות
קטגוריה:ציריך: מבנים
זרם הקרח ראטפורד

**זרם הקרח ראטפורד** (באנגלית: **Rutford Ice Stream**) הוא זרם קרח גדול שאורכו 290 קילומטרים ורוחבו 24 קילומטרים, הזורם בין רכס סנטינל שבהרי אלזוורת' לבין רמת הקרח פלצ'ר שבאנטארקטיקה, ונשפך לתוך קצהו הדרום מערבי של מדף הקרח רון.

## גאוגרפיה
זרם הקרח זורם בתוך בקע טקטוני בין הרי אלזוורת' לרמת פלצ'ר. זרם הקרח מגיע לעומק של 2,000 מטרים מתחת לפני הים, היינו בין תחתית זרם הקרח לבין פסגת הרי אלזוורת' קיים הפרש גבהים של 7 קילומטרים. במוצא זרם הקרח בקצהו העליון (היבשתי) עוביו של זרם הקרח 3,100 מטרים, והוא פוחת ומגיע לגובה של 2,300 מטרים בשפך הזרם. מהירות זרימת הקרח היא 400 מטרים בשנה.

## קרחונים יובליים
קרחונים הזורמים לתוך זרם הקרח ומזינים אותו:
* קרחון יאמן
* קרחון ויצ'ה
* קרחון ניוקאמר
* הדום הקרח ויט
* קרחון אמברי
* קרחון יאנג
* הדום הקרח ראנולי
* קרחון אלן
* הדום הקרח לארדיה
* קרחון גררו
* קרחון יו
* קרחון רמינגטון
* קרחון תומאס
* קרחון ראזבוינה
* קרחון דראמה
* קרחון גאבארה
* קרחון דיבדיאדובו
* קרחון מינסוטה
* קרחון יוניון

## היסטוריה
### מקור השם
שמו של זרם הקרח ניתן לו על ידי הוועדה המייעצת לשמות אנטארקטיים.

זרם הקרח נקרא על שם הגאולוג רוברט הוקסי ראטפורד (Robert Hoxie Rutford), מאוניברסיטת מינסוטה שבארצות הברית, שהשתתף במספר משלחות חקר באנטארקטיקה, ובין היתר עמד בראש משלחת החקר של אוניברסיטת מינסוטה להרי אלזוורת' (בין השנים 1963–1964) ושימש כמנהל מחלקת המחקר האנטארקטי של קרן המדע הלאומית של ארצות הברית (Division of Polar Programs, National Science Foundation) בין השנים 1975-1977.

## לקריאה נוספת
• Edward C. King, **[https://core.ac.uk/download/pdf/55823.pdf Flow dynamics of the Rutford Ice Stream ice-drainage basin, West Antarctica, from radar stratigraphy]**, Annals of Glaciology 50(51) 2009

• G.H. GUDMUNDSSON, A. JENKINS, **[https://www.cambridge.org/core/services/aop-cambridge-core/content/view/DE7BA5316F20A7FA6C7E2F28CF93EB55/S0022143000200592a.pdf/iceflow_velocities_on_rutford_ice_stream_west_antarctica_are_stable_over_decadal_timescales.pdf Ice-ﬂow velocities on Rutford Ice Stream, West Antarctica, are stable over decadal timescales]**, Journal of Glaciology, Vol. 55, No. 190, 2009, PP 339-344

• Edward C. King, Hamish D. Pritchard, and Andrew M. Smith, **[http://nora.nerc.ac.uk/id/eprint/511860/1/King.pdf Subglacial landforms beneath Rutford Ice Stream, Antarctica: detailed bed topography from ice-penetrating radar]**, Earth Syst. Sci. Data, 8, 151–158, 2016, doi:10.5194/essd-8-151-2016, PP 151-158

• John WOODWARD, Edward C. King, Hamish D. Pritchard, and Andrew M. Smith, **[https://www.cambridge.org/core/services/aop-cambridge-core/content/view/7293845BFDA6373E733E03A5F9986436/S0260305500250672a.pdf/radar_surveys_of_the_rutford_ice_stream_onset_zone_west_antarctica_indications_of_flow_instability.pdf Radar surveys of the Rutford Ice Stream onset zone, West Antarctica: indications of flow (in)stability?]**, Annals of Glaciology 50(51) 2009, PP 57-62

## קישורים חיצוניים
* זרם הקרח ראטפורד באתר הסקר הגאולוגי של ארצות הברית
* תוכנית המחקר של סקר אנטארקטיקה הבריטי לחקר זרם הקרח ראטפורד

## הערות שוליים

ראטפורד
ראטפורד
ראטפורד
שו שין

**שו שין** (בסינית מפושטת:许昕, בסינית מסורתית:許昕; נולד ב-8 בינואר 1990) הוא שחקן טניס שולחן סיני, אלוף עולם אולימפי, מדורג 1 בעולם (נכון ליוני 2019). לראשונה הגיע לדירוג זה בינואר 2013. שין משחק בשאנגחאי זאוקסניק ובנבחרת סין.

שין זכה ב-17 תארים: בשלושה דאבלים של גברים (גברים יחידים וגברים זוגות), בנוסף הוא זכה פעמיים בזוגות מעורבים, ועוד פעמיים במסגרת הטורניר הקבוצתי עם נבחרת סין. בנוסף שין חתום על הסכם חסות של חברת סטיגה.

## סגנון משחק
סגנון המשחק של שין ייחודי, הוא אחד השחקנים הבודדים שמשחקים באחיזת עט נובע (אחיזה סינית). בנוסף, לשין ידיים ארוכות שמאפשרות לו להגיע לכדורים רחוקים. לעיתים קרובות שין נכנס עמוק לצד גב היד, אך משחק עם כף היד בגלל האחיזה שלו. הוא נחשב לאחד השחקנים המהירים ביותר ובעל עבודת הרגליים מהטובות ביותר.

## קריירה
### 2013
בשנת 2013 הגיע שין לראשונה למקום הראשון בדירוג העולמי בזכות ניצחונו בגמר אליפות העולם נגד ולדימיר סמסנוב.

### 2014
בשנת 2014 שמר על תוארו בזכות ניצחון במשחק הגמר מול מא לונג. באליפות סין הפתוחה הפסיד למא לונג בגמר 1:4.

### 2016
בשנת 2016, ניצח שין את אלוף העולם הנוכחי, מא לונג, במשחק חצי הגמר באליפות יפן הפתוחה, אך הפסיד בגמר לפאן ג'נדונג. לאחר מכן זכה במקום השלישי באליפות קוריאה הפתוחה לאחר שגבר על שוב על מא לונג במשחק צמוד 3:4. עם זאת לא נחשב מספיק טוב ולכן לא השתתף בטורניר היחידים באולימפיאדת ריו דה ז'ניירו.

### 2017
בשנת 2017, במהלך אליפות גרמניה הפתוחה, אכזב כאשר הפסיד במשחקי הזוגות יחד עם פאן ג'נדונג בסיבוב 16 הטובים ביותר. באליפות שוודיה הפתוחה ניצח בגמר הטורניר 1:4 את פאן ג'נדונג. באליפות העולם לזוגות ניצח ביחד עם פאן ג'נדונג בגמר.
ממוזער|שין במהלך אליפות גרמניה הפתוחה בשנת 2017


### 2018
בשנת 2018, ניצח שין באליפות אוסטרליה הפתוחה את לין דינגשאו 4:1. במהלך אליפות בולגריה הפתוחה ניצח את קנטה מאטסדיארה 1:4 בגמר וזכה במקום הראשון. באליפות העולם לקבוצות ניצח ביחד עם נבחרת סין את נבחרת גרמניה בגמר.

## קישורים חיצוניים

## הערות שוליים

קטגוריה:שחקני טניס שולחן סינים
קטגוריה:שחקני טניס שולחן באולימפיאדת טוקיו (2020)
קטגוריה:סינים שנולדו ב-1990
מערת נטר

ממוזער|מערת נטר
ממוזער|שלט הסבר על המקום.
ממוזער
**מערת נטר** היא מערת כורכר טבעית הנמצאת בשטח בית הספר החקלאי מקוה ישראל. המערה שימשה במהלך השנה הראשונה להקמתו כמקום מגורים זמני לתלמידי המקום. נקראת על שמו של קרל נטר, מייסד בית הספר.

## היסטוריה
### רקע
בשנת 1867, ביקר קרל נטר בארץ ישראל כשליח חברת "כל ישראל חברים". הוא בדק את מצבם של יהודי היישוב הישן והגיע למסקנה שלא ניתן להביא לשיפור הכלכלי אלא על ידי הכשרתם לעבודה חקלאית.

נטר החליט לבקש מכי"ח אישור להקמת בית ספר חקלאי. הוא פנה לחברה והיא נתנה לו את אישורה, אך אז התברר שאין מספיק כסף להקמה. נטר פנה לברון רוטשילד בבקשה למימון, ואחרי מאמצים מרובים, הממשלה העות'מאנית נתנה לנטר רישיון לייסוד בית ספר חקלאי, והעניקה לו שטח של 2,600 דונם של אדמות מדינה.

### השימוש במערה
למרות המימון שקיבל מרוטשילד, חל עיכוב בבניית מבני הקבע של בית הספר, בלית ברירה החליט נטר שמערה טבעית שנמצאה בשטח בית הספר טובה מספיק למגורים עבור מספר התלמידים המועט שהיו אז במקוה ישראל.

במהלך השנה הראשונה של בית הספר התגוררו במערה נטר וראשוני המתיישבים במקום, עד מעברם למבני הקבע.

## פעילות ארגון "ההגנה" בית הספר
כבר בתחילת קיומו של ארגון ההגנה, במאורעות תרפ"א (1921) ולאחר מכן במאורעות תרצ"ו (1936), שימש המקום בסיס ליחידות ההגנה. בימי המנדט הבריטי שימשה המערה מסתור לאימונים בנשק. נעשו בה ניסויים שונים בנשק ובתחמושת. קולות היריות והפיצוצים נבלעו בדפנות המערה ולא נשמעו בחוץ.

## לקריאה נוספת
* ספי בן-יוסף, מדריך ישראל החדש – **מישור החוף הדרומי, פלשת**, עמ' 133–134, הוצאת משרד הביטחון ההוצאה לאור וכתר הוצאה לאור. 2001.

## קישורים חיצוניים

נטר
קטגוריה:חולון: גאוגרפיה
חוקי הבית

**חוקי הבית** (באנגלית: **House Rules**) הוא ספר מאת ג'ודי פיקו שמספר על נער מורמונט שלוקה בתסמונת אספרגר אשר הואשם ברצח. הרומן מתאר את המאבק בין הנער למשפחתו, לחוק ולמוגבלותו.

## עלילה
ג'ייקוב האנט הוא נער בן 18, שחי עם אימו אמה ואחיו תיאו, ולוקה בתסמונת אספרגר, שאז נחשבה כסוג של אוטיזם בתפקוד גבוה. ג'ייקוב חי לפי לוח זמנים קבוע ומרגיש בנוח רק כאשר כל פעילויות היום-יום שלו מתוכננות ושגרתיות, ואמה נאלצת לרצות את שגעונותיו תוך כיפוף של החיים שלה ושל תיאו סביב צרכיו. הצורך שלו לעסוק בפעילויות מקובעות ונחרצות, כמו גם האובססיה שלו לפרטים, מתסכלים את אימו ומרתיחים את אחיו. לג'ייקוב יש אובססיה, כמעט כפייתית, לתחום הזיהוי הפלילי. הספר נפתח עם ג'ייקוב שעורך זירת פשע (שבה הוא הקורבן) ונותן לאימו לפתור אותה. מאוחר יותר הוא מואשם ברצח המורה שלו לכישורים חברתיים, ג'ס אוגילבי. בסופו של דבר מתברר כי תיאו התגנב לבית שג'ס שמרה עליו והבהיל אותה, ובכך גרם לה להכות בטעות את ראשה בכיור ולמות. כשג'ייקוב הגיע לשיעור, הוא ביים סצנת פשע כדי שייראה כאילו החבר של ג'ס, מארק מגווייר, ביצע את הרצח. ג'ייקוב אמר כי הוא עשה את זה כדי לקחת אחריות על אחיו, על פי מה שנכתב ב"חוקי הבית" שנקבעו על ידי אימו.

## דמויות
* **ג'ייקוב האנט** – בנה הבכור של אמה ואחיו של תיאו. לוקה בתסמונת אספרגר והוא מואשם ברצח ג'ס אוגילבי, המורה שלו לכישורים חברתיים.
* **אמה האנט** – אמם החד הורית של ג'ייקוב ותיאו. היא עובדת כבעלת טור ייעוץ בעיתון המקומי. היא מסורה לבנה הבכור, ג'ייקוב, עקב מוגבלותו. היא קבעה "חוקי בית" שכוללים את החוקים הבאים: "*לנקות אחרי הבלגן שלך, להגיד את האמת, לצחצח שיניים פעמים ביום, לא לאחר לבית הספר, לשמור על אחיך, הוא היחיד שיש לך*".
* **תיאו האנט** – אחיו בן ה-15 של ג'ייקוב, מתיימר להיות עצמאי ומרדני.
* **ריץ' מטסון** – הבלש הראשי של התיק של ג'ס.
* **אוליבר בונד** – עורך הדין של ג'ייקוב.
* **ג'ס אוגילבי** – המורה של ג'ייקוב לכישורים חברתיים וקורבן הרצח.
* **מארק מגווייר** – החבר של ג'ס והחשוד הראשון ברצח שלה.
* **הלן שארפ** – התובעת של ג'ייקוב האנט על הרצח.

## קישורים חיצוניים
* 

קטגוריה:רומנים (סוגה ספרותית)
קטגוריה:אוטיזם בספרות
קטגוריה:ספרים אמריקאיים
קטגוריה:ספרי 2010
קטגוריה:ספרי הוצאת כנרת
קטגוריה:ספרי הוצאת דביר
רמות גרומשין

**רמות גרומשין** (באנגלית: **Gromshin Heights**, בבולגרית: **Громшински възвишения**) הם רמה גבוהה, המגיעה לגובה של 2,790 מטרים מעל פני הים (פסגת הר מוגנסן), בצידו המזרחי של רכס סנטינל, בצפון הרי אלזוורת' שבאנטארקטיקה.

## גאוגרפיה
אורכה של הרמה 35 קילומטרים מצפון לדרום ורוחבה של הרמה 20 קילומטרים ממזרח למערב.

צורתו של הרכס כצורת האות U הפוכה (הפתח לכיוון דרום), האזור המרכזי מנוקז על ידי קרחון ויצ'ה הזורם לכוון דרום וקרחון יאמן.

בצידה הצפוני של הרמה מצויים מצוקי מילר.

אוכף סקאמי מקשר את הרמות להר ואייט ארפ.

### אתרים ברמה
ברמה מצויים:
* פסגת בראנישט
* צוק פורוס
* בקע קיפרה
* רכס מאץ'
* צוקי מילר
* הר קורנוול
* הר מוגנסן
* הר אוג'אקאנגאס
* הר אלמר
* הר וורן
* הר וימס
* קרחון ניוקאמר
* פסגת פולסטאר
* אוכף סקאמי
* קרחון ויצ'ה
* קרחון וידול
* קרחון יאמן

## היסטוריה
### גילוי הרמה
הרמה מופתה לראשונה בשנת 1961 על ידי הסקר הגאולוגי של ארצות הברית.
### מקור השם
הרמות קרויות על שם היישוב גרומשין בצפון-מערב בולגריה.

## לקריאה נוספת
* הגאזט האנטארקטי של בולגריה 

## קישורים חיצוניים
* רמות גרומשין באתר הגאזט האנטארקטי ההשוואתי SCAR של ממשלת אוסטרליה
* אתר ועדת השמות האנטארקטית של בולגריה

## הערות שוליים

גרומשין
גרומשין
OSSIM

**אוסים** (באנגלית: **O**pen **S**ource **S**ecurity **I**nformation **M**anagement תעתיק מקוצר: **OSSIM**) היא מערכת לניהול אירועי אבטחת מידע.

המערכת מבוססת קוד פתוח ופותחה על ידי דומיניק קרג (Dominique Karg), ג'וליו קאסל (Julio Casal) ואלברטו רומן (Alberto Román) בשנת 2003 אך שוחררה באופן רשמי בתאריך 23 בפברואר 2008 (גרסה 1.04).

OSSIM נועדה לסייע לאנליסטים ולמנהלי מערכת בהתמודדות עם איומי אבטחת מידע ופשע מקוון.

ממשק המשתמש וניהול המערכת מתבצע דרך דפדפן האינטרנט ומערכת ההפעלה היא דביאן.

המערכת ניתנת להורדה בקובץ ISO ודרישות המינימום שלה הן זיכרון וירטואלי בנפח 2048 מגה בייט ומעבד בעל שתי ליבות.

הפרויקט מכיל 7.4 מיליון שורות קוד ולו 8 גרסאות:

## רכיבי מערכת
במערכת OSSIM מותקנים מספר כלים:

* **PRADS** - מערכת לניתוח תעבורת רשת ופרוטוקולי תוכנה ותקשורת.
* **[[OpenVAS]]** - תוכנת קוד פתוח, המשמשת לסריקה ואיתור פגיעויות ברשתות מחשבים.
* **[[Suricata]]** - מערכת למניעת חדירות המנתחת תעבורה בזמן אמת ומדווחת על פעולות חשודות.
* **Tcptrack** - מערכת המציגה רשימה מפורטת של כל תהליכי ה-TCP המחוברים ואלה הנמצאים במצב האזנה.
* **Nagios** - מערכת לניטור שרתים, מתגים, ויישומי רשת.
* **[[OSSEC]]** - מערכת לגילוי חדירות מבוססת מחשב מארח - בוחנת שינויים בקובצי מערכת ההפעלה של מחשב או התקן בודד, עוקבת אחר אירועים ופעולות חשודות ומדווחת עליהם למנהל המערכת.
* **[[Snort]]** - מערכת למניעת חדירות המנתחת תעבורה בזמן אמת ומדווחת על פעולות חשודות.
* **Munin** - כלי ניהול תהליכי מערכת ההפעלה ורשת.

## ראו גם

* SIEM
* IBM
* Arcsight
* מערכת למניעת חדירות
* אבטחת מידע

## קישורים חיצוניים
* 
* האתר הרשמי של Alienvault 
* הורדת קובץ ה-ISO מהאתר הרשמי של המערכת 
* פורום קהילת OSSIM המיועד לשאלות ותשובות אודות המערכת 

קטגוריה:חברות אבטחת מחשבים
קרחון ויצ'ה

**קרחון ויצ'ה** (באנגלית: **Vicha Glacier**; בבולגרית: **ледник Вича**, "לדניק ויצ'ה") הוא קרחון הממוקם ברמת גרומשין, בצד המזרחי של צפון רכס סנטינל בהרי אלזוורת' שבאנטארקטיקה. 

הקרחון ממוקם צפונית מזרחית לקרחון ניוקאמר ודרומית מערבית לקרחון יאמן. 

הקרחון, שאורכו 27 קילומטרים ורוחבו 6 קילומטרים, זורם לכיוון דרום מערב, ממזרח למורדות הר אלמר והר אוג'ראנגאס, ופונה לדרום מזרח בסמוך להר וושבורן, זורם ממזרח להר קורנוול ולהר וורן, ומדרום מערב לפסגת בראנשטה. מדרום למצוק פורוס יחד עם קרחון ניוקאמר, קרחון ויצ'ה זורם לתוך זרם הקרח ראטפורד.

## היסטוריה
### גילוי הקרחון
הקרחון מופה לראשונה בשנת 1961 על ידי הסקר הגאולוגי של ארצות הברית.

### מקור השם
הקרחון נקרא על שם מצודת ויצ'ה, מצודה ימי-ביניימית בצפון-מזרח בולגריה.

## לקריאה נוספת
* הגאזט האנטארקטי של בולגריה 

## קישורים חיצוניים
* קרחון ויצ'ה באתר הגאזט האנטארקטי ההשוואתי SCAR של ממשלת אוסטרליה

## הערות שוליים

ויצ'ה
קטגוריה:בולגריה באנטארקטיקה
רכס מץ'

**רכס מץ**' (באנגלית: **Matsch Ridge**) הוא רכס הרים נישא בצידו המזרחי של רכס סנטינל בצפון הרי אלזוורת' שבאנטארקטיקה.

גובהו של הרכס 1,830 מטרים מעל פני הים, ואורכו 3 קילומטרים בכיוון מערב - צפון מערב.

אוכף סקאמני מחבר את רכס מץ' להר ואייט ארפ.

## היסטוריה
### מקור השם

שמו של הרכס ניתן לו על ידי הוועדה המייעצת לשמות אנטארקטיים בשנת 1982.

הרכס נקרא על שם צ'ארלס מץ' (Charles Matsch) פרופסור לגאולוגיה באוניברסיטת מינסוטה בדולות במדינת מינסוטה שבארצות הברית.

מץ' היה חבר משלחת הרי אלזוורת' של תוכנית המחקר האנטארקטית של ארצות הברית, אשר חקרה את הרכס בין השנים 1979–1980.

## קישורים חיצוניים
* רכס מץ' באתר הסקר הגאולוגי של ארצות הברית
* רכס מץ' באתר הגאזט האנטארקטי של ממשלת אוסטרליה

## הערות שוליים

מץ'
מץ'
מץ'
פסגת בראנישט

**פסגת בראנישט** (באנגלית: **Branishte Peak**;בבולגרית: **връх Бранище**) היא פסגה מכוסה קרח בדרום מזרח רמות גרומשין, במזרח רכס סנטינל, בצפון הרי אלזוורת' שבאנטארקטיקה.

גובהה של הפסגה 2,000 מטרים מעל פני הים.

הפסגה מתנשאת מעל קרחון יאמן שמצפון לה, מעל זרם הקרח ראטפורד שממזרח לה, ומעל קרחון ויצ'ה שמדרום מערב לפסגה.

הפסגה מצויה 11.45 ק"מ צפונית-מזרחית להר וורן, 11.75 ק"מ דרומית-מזרחית להר וושבורן, ו-10.9 קילומטרים דרומית מזרחית להר מוגנסן.

## היסטוריה

### גילוי הפסגה
הפסגה מופתה לראשונה על ידי הסקר הגאולוגי של ארצות הברית בשנת 1961.

### מקור השם
הפסגה נקראת על שם היישוב בראנשיט שבצפון מזרח בולגריה.

## לקריאה נוספת
* הגאזט האנטארקטי של בולגריה 

## קישורים חיצוניים
* פסגת בראנישט באתר הגאזט האנטארקטי המשווה SCAR של ממשלת אוסטרליה

## הערות שוליים

בראנישט
בראנישט
לאופולד השני, נסיך ליפה

**לאופולד השני, נסיך ליפה** (בגרמנית: **Leopold III Fürst zur Lippe**; 6 בנובמבר 1796 – 1 בינואר 1851) היה נסיך ליפה בין השנים 1802–1851.

## ביוגרפיה
לאופולד נולד ב-6 בנובמבר 1796 בדטמולד, והיה ילדם הבכור של לאופולד הראשון, נסיך ליפה ופאולינה, נסיכת אנהלט-ברנבורג, בתם של פרידריך אלברכט, נסיך אנהלט-ברנבורג ולואיזה, נסיכת שלזוויג-הולשטיין-זונדרבורג-פלן. בשנת 1802 מת אביו ולאופולד עלה לשלטון במקומו, אולם מכיוון שהיה קטין, שימשה אמו כעוצרת עד 1820. בשנת 1819, במהלך העוצרות, הציגה אמו חוקה לפני הפרלמנט, שהייתה אז בעלת סמכויות ביצוע יותר מכל אספה אחרת בגרמניה.

בשנת 1825, הוא בנה תיאטרון, ובין אלה ששיחקו בו היו אלברט לורצינג ולודוויג דבריאנט, אשר הועסקו בו מ-1826 עד 1833.

בשנים האחרונות של שלטונו התרחשו מהפכות 1848 שפרצו גם ברחבי הנסיכות, וב-1 בינואר 1851 מת לאופולד בדטמולד, ובנו הבכור לאופולד השלישי, נסיך ליפה עלה לשלטון במקומו.

## משפחתו
ב-23 באפריל 1820 התחתן לאופולד בארנשטאדט עם אמיליה, נסיכת שוורצבורג-זונדרסהאוזן, בתם של גינטר פרידריך הראשון, נסיך שוורצבורג-זונדרסהאוזן וקרולינה, נסיכת שוורצבורג-רודולשטדט, ממנה נולדו לו תשעה ילדים:

* לאופולד השלישי, נסיך ליפה (1821–1875), התחתן עם אליזבת, נסיכת שוורצבורג-רודולשטדט.
* לואיזה, נסיכת ליפה (1822–1887)
* וולדמאר, נסיך ליפה (1824–1895), התחתן עם סופיה, נסיכת באדן.
* פרדריקה, נסיכת ליפה (1825–1897)
* פרידריך, נסיך ליפה (1827–1854)
* הרמן, נסיך ליפה (1829–1884)
* אלכסנדר, נסיך ליפה (1831–1905)
* קרל, נסיך ליפה (1832–1834)
* פאולינה, נסיכת ליפה (1834–1906)

## אילן יוחסין

## קישורים חיצוניים

* 

## הערות שוליים

קטגוריה:גרמנים שנולדו ב-1796
קטגוריה:גרמנים שנפטרו ב-1851
הדרבי של מוסקבה (הוקי קרח)

**הדרבי של מוסקבה** (ברוסית: **Московское дерби**) היא היריבות הגדולה בין שתי קבוצות הוקי קרח הגדולות של מוסקבה: צסק"א וספרטק.

## היסטוריה
היריבות בין הקבוצות החלה בשנת 1946 לאחר הקמת ליגת העל הסובייטית בהוקי קרח ומאז שתי הקבוצות פגשו זו את זו 222 פעמים וזו אחת מהיריבויות הוותיקות בתולדות ההוקי קרח ברוסיה.

מאז 1992 המתח בין הקבוצות ירד, בעיקר בשל העובדה שצסק"א התקשתה לזכות באליפות שוב. עניין רב מעוררים המפגשים בין קבוצות הנוער הצבא האדום וקבוצת ספרטק, שזוכות להצלחה רבה בליגת MHL.

ב-12 במרץ 2020 נערך המשחק החמישי בסדרת הפלייאוף, של שלב שמינית גמר גביע גגארין בין ספרטק לדינמו, שלראשונה בהיסטוריה נערך באולם ללא קהל (בעקבות הנחיות עיריית מוסקבה כתגובה להתפרצות נגיף הקורונה ברוסיה).

## תארים

## המשטרה נגד הצבא
המפגשים בין צסק"א לדינמו הפכו למפגשים המתוחים ביותר בליגת ההוקי הקונטיננטלית בעיקר תודות להתחזקותה של דינמו, מאז התפרקות ברית המועצות, שזכתה בארבע אליפויות רוסיה (1993, 1995, 2000, 2005) והיא עם שתי זכיות רצופות באליפות ליגת ההוקי הקונטיננטלית (2012, 2013), בעוד צסק"א זכתה באליפות הלאומית לראשונה רק בשנת 2017 והעפילה לגמר גביע גגארין בעונת 2015/2016 ובעונת 2017/2018 (אך השיגה זכייה בגביע גגארין בשנים 2019, 2022, 2023). השניים נפגשו במסגרת רבע גמר גביע גגארין בעונת 2018/2019 וכל מפגש ביניהן מהווה מתיחות רבה.

הרקע ליריבות בין דינמו לצסק"א הוא מיוחד ונובע מהרקע ההיסטורי והפוליטי: דינמו הוקמה על ידי המשטרה בעוד צסק"א על ידי הצבא והמתיחות בין המועדונים הייתה ביטוי ליריבות הסמויה שבין הצבא למשטרה.

היריבות בין דינמו לספרטק היא אחת מהיריבויות הפחות מתוחות, בעיקר בשל היות ספרטק לקבוצת ההוקי החלשה מבין שאר מועדוני ההוקי במוסקבה ותופסת מקום שולי בקרב משחקי הדרבי בעיר.

## ראו גם
*הדרבי של מוסקבה
*הדרבי של מוסקבה (כדורסל)

## קישורים חיצוניים
* 
* 
* 
## הערות שוליים

קטגוריה:משחקי דרבי ברוסיה: הוקי קרח
קטגוריה:קצרמר מוסקבה
לאופולד הראשון, נסיך ליפה

**ליאופולד הראשון, נסיך ליפה** (בגרמנית: **Leopold I Fürst zur Lippe**; 2 בדצמבר 1767 – 5 בנובמבר 1802) היה נסיך ליפה בין השנים 1782–1802.

## ביוגרפיה
ליאופולד נולד ב-2 בדצמבר 1767 בדטמולד, לזימון אוגוסט, רוזן ליפה-דטמולד  ולמריה לאופולדינה, נסיכת אנהלט-דסאו, בתם של לאופולד השני, נסיך אנהלט-דסאו וגיזלה אגנס מאנהלט-קתן.

לאופולד התחנך בדסאו, ובגיל 18 הלך ללמוד באוניברסיטת לייפציג. בשנת 1782 מת אביו, ולאופולד הפך לרוזן ליפה-דטמולד, ובשנת 1789 הוא קיבל את התואר נסיך ליפה.

ב-5 בנובמבר 1802 מת לאופולד בדטמולד, ובנו לאופולד השני, נסיך ליפה עלה לשלטון במקומו.

## משפחתו
ב-2 בינואר 1796 התחתן לאופולד עם פאולינה, נסיכת אנהלט-ברנבורג, בתם של פרידריך אלברכט, נסיך אנהלט-ברנבורג ולואיזה, נסיכת שלזוויג-הולשטיין-זונדרבורג-פלן, ממנה היו לו שני בנים:
* לאופולד השני, נסיך ליפה (1796–1851)
* פרידריך, נסיך ליפה (1797–1854)

## אילן יוחסין

## לקריאה נוספת
* Wilhelm van Kempen: Die Korrespondenz des Detmolder Generalsuperintendenten Ewald mit dem Fürsten Leopold Friedrich Franz von Anhalt-Dessau 1790–1794/1798. In: Lippesche Mitteilungen. 33. 1964, p. 135–177.
* Mächtige Stimme der Gerechtigkeit an die hohe Reichsversammlung in Regensburg die gegen den regierenden Fürsten von Lippe-Detmold verübte Usurpazionssache betreffend. Ein wichtiges Gegenstück zu den fürstneuwiedischen Rekursakten. 1795. Rotberg: Wahrhafte Krankheits- und Curatelgeschichte des regierenden Fürsten zur Lippe. Mit Urkunden. Nebst einer kurzen Erörterung der Frage: Wann und wie eine Curatelanordnung über einen deutschen Reichsstand Statt habe? 1795. Mitteilungen aus der lippischen Geschichte und Landeskunde, Bände 10-13, Meyersche Hofbuchhandlung Verlag., 1914, p. 61
## קישורים חיצוניים

* 

קטגוריה:נסיכים גרמנים
קטגוריה:גרמנים שנולדו ב-1767
קטגוריה:נפטרים ב-1802
אוניברסיטת קים צ'אק לטכנולוגיה

**אוניברסיטת קים צ׳אק לטכנולוגיה** (בקוריאנית: **김책공업종합대학**; במקור: **אוניברסיטת פיונגיאנג לטכנולוגיה**) היא אוניברסיטה בקוריאה הצפונית, הממוקמת על גדות על גדות נהר טאדונג בפיונגיאנג, בירת המדינה.

האוניברסיטה קרויה על שמו של קים צ׳אק, גנרל ששירת בצבא קוריאה הצפונית במהלך מלחמת קוריאה.

## היסטוריה
הפקולטות האקדמיות המרכיבות כיום את אוניברסיטת קים צ׳אק לטכנולוגיה היו במקור חלק מאוניברסיטת קים איל-סונג, שהוקמה בשנת 1946. במהלך שנת 1948, שתיים מהפקולטות שפעלו באוניברסיטת קים איל-סונג (הפקולטה להנדסה והפקולטה להנדסת תחבורה) הופרדו לשם הקמתה של **מכללת פיונגיאנג לטכנולוגיה**.

בשנת 1951, במהלך מלחמת קוריאה, שם המכללה שונה ל**מכללת קים צ׳אק לטכנולוגיה**, לציון זכרו של הגנרל קים צ׳אק, שנהרג במהלך המלחמה.

במהלך שנת 1988, בעקבות הגידול ההדרגתי במספר הסטודנטים, המכללה התפתחה ל**אוניברסיטת קים צ׳אק לטכנולוגיה**.

## מחלקות האוניברסיטה
האוניברסיטה מורכבת מ-18 מחלקות (學部) וכ-80 תוכניות לימוד (學科), בהם לומדים כ-10,000 סטודנטים בהנחיית כ-2,000 אנשי סגל.

האוניברסיטה כוללת 10 מכוני מחקר וכן בית ספר מסונף לאוניברסיטה (博士院). באוניברסיטה ישנם 54 מעבדות וספרייה הכוללת כ-600,000 כרכים.

קמפוס האוניברסיטה משתרע על שטח כולל של כ-400,000 מ״ר.

## ראו גם
* חינוך בקוריאה הצפונית

## קישורים חיצוניים

*   ו
* מידע נוסף על האוניברסיטה 

## הערות שוליים

קים צ'אק לטכנולוגיה
Linux.Darlloz

**Linux.Darlloz** היא תולעת מחשב המנצלת פגיעות בנתבים, מצלמות אבטחה, ממירי טלוויזיה, התקני IOT ועוד.

התוכנה התגלתה בשנת 2013, על ידי חברת סימנטק ומיועדת למערכות הפעלה לינוקס.

התולעת מנצלת פגיעות בשפת PHP המוכרת במזהה CVE-2012-1823, פותחת דלת אחורית לצורך הרצת פקודות עתידיות ומתחברת אל שרת שליטה ובקרה (C&C).

בחודש מרץ 2014, ביצע כרייה מטבעות מבוזרים על מחשבי הקורבנות.

## ראו גם
* רוגלה
* תולעת מחשב
* נוזקות בלינוקס
* אבטחת מחשב אישי

## קישורים חיצוניים
* מידע אודות פגיעות CVE-2012-1823 באתר Mitre ''''''
* מידע אודות פגיעות CVE-2012-1823 באתר Nist ''''''

## הערות שוליים

קטגוריה:בוטנטים
קטגוריה:תוכנות זדוניות
מנור (כלבו)

**מנור** היא רשת חנויות כלבו שווייצרית, הרשת, שמטה ממוקם בבזל, היא רשת חנויות הכלבו הגדולה ביותר בשווייץ. בשנת 2013 הסתכמו מכירות הרשת ב-3 מיליארד פרנק שווייצרי.
[ממוזער|שמאל|מנור ב[זנקט יאקוב פארק, בזל]]
האחים ארנסט והנרי מאוס יחד עם לאון נורדמן פתחו את הסניף הראשון של החנות בלוצרן בשנת 1902, תחת הכותרת "Léon Nordmann". שם הרשת כיום, מנור, הוא שילוב שמות המשפחה של המייסדים - **מ**אוס, **נור**דמן.

הסניפים הגדולים והעיקריים של הכלבו ממוקמים בבזל, ז'נבה, לוזאן, לוקרנו, לוגאנו, לוצרן וציריך.

## קישורים חיצוניים

* 

## הערות שוליים

קטגוריה:רשתות כלבו
קטגוריה:שווייץ: כלכלה
ויקיפדיה הנפאלית

**ויקיפדיה הנפאלית** היא הגרסה הנפאלית של ויקיפדיה, האנציקלופדיה החופשית. גרסה זו הושקה בשנת 2002 והיא נכתבת בכתב הדוונאגרי. נכון ל-ב  ישנם בו  ערכים ו- משתמשים פעילים.

מלבד נפאלית, קיימות גרסאות בשפות נפאליות נוספות:
* ויקיפדיה הנווארית
* ויקיפדיה הבוג'פורית
* ויקיפדיה המאיטהילית
* ויקיפדיה הפאליית

## קישורים חיצוניים

* 

## הערות שוליים

נפאלית
קטגוריה:אתרי אינטרנט שהושקו ב-2002
קטגוריה:נפאל: תרבות
סופיה, נסיכת באדן

**סופיה, נסיכת באדן** (בגרמנית: **Sophie, Prinzessin von Baden**; 7 באוגוסט 1834 – 6 באפריל 1904) הייתה אשתו של וולדמאר, נסיך ליפה.

## ביוגרפיה
סופיה נולדה ב-7 באוגוסט 1834 בקרלסרוהה, לווילהלם, נסיך באדן, בנם של קרל פרידריך, הדוכס הגדול של באדן ולואיזה קרולינה פון הוכברג, ולאליזבת אלכסנדרינה, דוכסית וירטמברג, בתם של לודוויג, דוכס וירטמברג והנרייטה, נסיכת נסאו-ויילבורג. היא גדלה בקרלסרוהה, יחד עם אחיותיה הגדולות, סופיה ולאופולדינה.

ב-9 בנובמבר 1858 התחתנה סופיה בקרלסרוהה עם וולדמאר, נסיך ליפה, בנם השני של לאופולד השני, נסיך ליפה ואמיליה, נסיכת שוורצבורג-זונדרסהאוזן, אולם לא היו להם ילדים. בשנת 1895 מת וולדמאר, ובעקבות כך פרץ מאבק ירושה בנסיכות ליפה, וב-6 באפריל 1904 מתה סופיה בקרלסרוהה.

## אילן יוחסין

## קישורים חיצוניים

* 

## הערות שוליים

קטגוריה:בית צרינגן
קטגוריה:גרמניות שנולדו ב-1834
קטגוריה:גרמנים שנולדו ב-1834
קטגוריה:נפטרות ב-1904
קטגוריה:גרמנים שנפטרו ב-1904
אוניברסיטת פיונגיאנג למדע ולטכנולוגיה

[ממוזער|סטודנטים באוניברסיטה במהלך שיעור [מתמטיקה]]
**אוניברסיטת פיונגיאנג למדע ולטכנולוגיה** (בקוריאנית: **평양과학기술대학**) היא האוניברסיטה הפרטית הראשונה שהוקמה בקוריאה הצפונית.

האוניברסיטה ממוקמת בכפר קטן סמוך לפיונגיאנג, בירת קוריאה הצפונית.

אף שתוכננה במקור להתחיל לפעול בשנת 2003, האוניברסיטה פתחה את שעריה במהלך חודש אוקטובר 2010.

בניגוד ליתר האוניברסיטאות במדינה, הממומנות במלואן על ידי ממשלת קוריאה הצפונית, אוניברסיטת פיונגיאנג למדע ולטכנולוגיה הוקמה, פועלת וממומנת על ידי עמותות וגופים שונים מחוץ לקוריאה הצפונית. מאז הקמתה, המימון העיקרי לפעילות האוניברסיטה מתקבל מצד תנועות נוצריות אוונגליסטיות שונות ברחבי העולם.

בניגוד ליתר תושבי המדינה המסוגרת, לסטודנטים ולצוות האוניברסיטה ישנה גישה לרשת האינטרנט, אך זאת תחת מעקב ובקרה מצד השלטונות הצפון-קוריאנים.

האוניברסיטה מדורגת במקום הראשון מבין כלל האוניברסיטאות בקוריאה הצפונית, ובמקום ה-8,602 בדירוג האקדמי העולמי.

## היסטוריה

מיזם הקמת האוניברסיטה החל בשנת 2001 ביוזמתו של פרופסור צפון-קוריאני בשם קים צ'ין קיונג, אשר ביקש לשפר את איכות הלימוד המועבר לסטודנטים במדינה. לאחר פגישה אישית בין קיונג ובין המנהיג העליון של קוריאה הצפונית דאז, קים ג'ונג-איל, קיונג קיבל אור ירוק להתנעת המיזם, אשר הושלם בשנת 2010.

בניגוד ליתר האוניברסיטאות במדינה, כלל הלימודים באוניברסיטה מתקיימים בשפה האנגלית, למעט קורסים ללימודי שפה. כמעט כל סגל האוניברסיטה מורכב ממתנדבים, אשר מגיעים על רקע נוצרי-מיסיונרי.

במהלך השנים 2005 ו-2006, בעקבות החשיפה העולמית של תוכנית הגרעין של קוריאה הצפונית, מיזם הקמת האוניברסיטה הואט כתוצאה מלחצים פוליטיים מצד גורמי חוץ. חרף זאת, המיזם הושלם והאוניברסיטה נפתחה במהלך סתיו 2010.

בתאריך 6 במאי 2017, קים האק סונג, חבר סגל ששימש כמנהל חווה המסונפת לפקולטה לחקלאות של האוניברסיטה, נעצר על ידי שלטונות קוריאה הצפונית באשמת ביצוע "מעשים פליליים כנגד המדינה״. עובד נוסף באוניברסיטה, קים סאנג-דוק, נעצר בגין האשמות דומות ב-22 באפריל אותה שנה. שניהם שוחררו כשנה לאחר מכן, ב-8 במאי 2018, במסגרת המגעים המקדימים בין ארצות הברית לקוריאה הצפונית לקראת מפגש הפסגה שהתקיים ביוני 2018 בין נשיא ארה״ב דונלד טראמפ, ובין המנהיג העליון של קוריאה הצפונית קים ג'ונג-און.

בשל החלטת מחלקת המדינה של ארצות הברית מיולי 2017 לאסור על כניסת אמריקאים לקוריאה הצפונית, סמסטר הסתיו של 2017 החל באוניברסיטה ללא נוכחותם של עשרות מחברי הסגל ממוצא אמריקאי.

## ראו גם
* חינוך בקוריאה הצפונית

## קישורים חיצוניים

* 

## הערות שוליים

קטגוריה:קוריאה הצפונית: אוניברסיטאות ומכללות
טכנולוגיה יוונית עתיקה

[ממוזער|שמאל|גלגל המים הוא המכונה הראשונה שרתמה את כוחות הטבע (מלבד ה[מפרשית), וככזה הוא בעל מקום מיוחד בהיסטוריה של הטכנולוגיה. הוא הומצא בידי מהנדסים יוונים בין המאה ה-3 למאה הראשונה לפנה"ס. כאן מופיע גלגל רומאי, שתואר על ידי ויטרוביוס.. .]]

**הטכנולוגיה ביוון העתיקה** התפתחה החל מהמאה ה-5 לפנה"ס, והמשיכה להתפתח עד ובמהלך התקופה הרומית, ואחריה. המצאות שמיוחסות ליוונים הקדמונים כוללות את גלגל השיניים, הבורג, טחנות רוח מסתובבות, טכניקות ליציקת ברונזה, שעון מים, עוגב מים, קטפולטה מבוססות פיתול, כמו גם השימוש בקיטור כדי לתפעל מכונות וצעצועים מכניים מסוימים. רבות מההמצאות האלה הופיעו מאוחר יחסית בתקופה היוונית, והיוו תוצר של הצורך התמידי לשפר נשקים וטקטיקות במלחמה. עם זאת, גם טכנולוגיות אזרחיות "שוחרות שלום" יותר כגון גלגל המים פותחו על ידי היוונים, וטכנולוגיות אלו באופן טבעי מצאו את דרכן לניצול בקנה מידה גדול יותר בתקופה הרומאית. היוונים פיתחו את המתמטיקה ומדע המיפוי לדרגה מתקדמת, ורבות מההתקדמויות הטכנולוגיות שלהן נעשו בידי פילוסופים ואנשי מדע, כדוגמת ארכימדס והרון מאלכסנדריה.

## טכנולוגיה הידראולית
כמה תת-תחומים טכנולוגיים שנכללים בקטגוריה של טכנולוגיה הידראולית יוונית כללו ניצול מקורת מים תת-קרקעיים, בניית אקוודוקטים לאספקת מים, מערכות ניקוז מים להגנה מפני שיטפונות, בנייה ושימוש במזרקות, אמבטיות ומתקני תברואה אחרים, ואפילו שימוש במים לצורכי בידור ושעשוע. דוגמאות מצוינות לטכנולוגיות הללו כוללות את תעלת הניקוז שנמצאה בחוף האנטולי המערבי, אשר הדגימה מערך לבנים בלתי רגיל שאפשר את הניקוי העצמי של פתח הניקוז. טכנולוגיה זו, שהמחישה את הבנתם של היוונים את החשיבות של תנאים היגייניים לבריאות הציבור, שימשה חלק בבניית מערכת ניקוז ואספקת מים תת-קרקעיים מתוחכמת.

## כרייה
היוונים פיתחו מכרות כסף נרחבים בלאווריו, אשר הרווחים מהם עזרו לתמוך בצמיחתה של אתונה כעיר-מדינה. עבודה זו הייתה כרוכה בכריית העפרות התת-קרקעיות, רחיצתן והיתוכן כדי להפיק מהן מתכת. שולחנות רחיצה באתר שרדו, וניתן לראות שנעשה שם שימוש במי גשמים שנאגרו בבורות מים במהלך חודשי החורף. הכרייה עזרה גם לאפשר את המטבוע באמצעות המרת המתכת למטבע. מכרות יווניים כללו מנהרות בעומק של אף 330 רגל ותופעלו בידי עבדים יווניים בעזרת פטישי ברזל. 

## המצאות ידועות

## ראו גם
* התפתחות המדע בעת העתיקה

## קישורים חיצוניים

## הערות שוליים

קטגוריה:טכנולוגיה בחברה ובתרבות
קטגוריה:יוון העתיקה
Happier (שיר של אד שירן)

"**Happier**" (בעברית: "**שמח יותר**") הוא שיר שבוצע על ידי הזמר-יוצר הבריטי אד שירן. השיר נכלל באלבום האולפן השלישי של שירן, ÷ (2017). לאחר פרסום האלבום הגיע השיר למקום השישי במצעד הסינגלים הבריטי. השיר פורסם באיטליה ב-27 באפריל 2018 כסינגל החמישי מתוך האלבום.

הקליפ הרשמי ל-Happier פורסם בערוץ הרשמי של אד שירן של ביוטיוב ב-27 באפריל 2018. הקליפ בוים על ידי אמיל נאוה, בו הופיעה בשנית הבובה של שירן מהווידאו קליפ של הסינגל Sing.

## ביקורות
טיילור ווית'רבי מה*[[בילבורד]]* תיארה את השיר כ-"רצועה שהכי שוברת את הלב" ו "אולי אחד השירים הכי יפים" שיש באלבום. היא הוסיפה כי ישנו דמיון בין השיר לבין הסינגלים "Stay with Me" ו-"Like I Can" של סם סמית' משנת 2014.

## מיקומי שיא במצעדים

## קישורים חיצוניים

## הערות שוליים

קטגוריה:שירי אד שירן
קטגוריה:שירים באנגלית
קטגוריה:שירים שנכתבו על ידי אד שירן
קטגוריה:שירים שנכתבו על ידי בני בלנקו
קטגוריה:שירים שנכתבו על ידי ראיין טדר
קטגוריה:שירים שהופקו על ידי בני בלנקו
קטגוריה:וידאו קליפים שבוימו על ידי אמיל נאוה
קטגוריה:סינגלים בהוצאת אטלנטיק רקורדס
קטגוריה:סינגלים בהוצאת אסיילום רקורדס
בית אסקניה

**בית אסקניה** (בגרמנית: **Askanier**) היא שושלת אצולה גרמנית, הידועה גם כ**בית אנהלט**, אשר מתייחסת לנחלה שהוחזקה הכי הרבה זמן ברשותם, נסיכות אנהלט.

בית אסקניה נקרא על שם טירת אסקניה, המכונה *Schloss Askanien*, אשר הייתה ממוקמת ליד אשרסלבן. הטירה הייתה מקום מושבה של רוזנות אסקניה, תואר אשר מאוחר יותר הוטמע בתוארי נסיכי אנהלט.

## היסטוריה
ממוזער|טירת באלנשטדט
ממוזער|מפת אנהלט (1747–1793)
חבר הבית המוקדם ביותר הידוע, אסיקו, רוזן באלנשטדט, מופיע במסמך משנת 1036. הוא היה נכד (באמצעות אמו) של אודו הראשון, מרקיז אוסטמרק הסקסונית, וירש ממנו חלקים נרחבים של המרקיזות המזרחית הסקסונית.

נכדו של אסיקו היה אוטו, רוזן באלנשטדט, שמת בשנת 1123. על ידי נישואי אוטו לאיליקה מסקסוניה, בתו של מגנוס, דוכס סקסוניה, הפך אוטו ליורש של בית בילונג, לשעבר דוכסי סקסוניה.

בנו של אוטו, אלברכט הדוב, הפך, בעזרת ירושת אמו, לדוכס סקסוניה בשנת 1139, עם זאת, עד מהרה הוא איבד את השליטה על סקסוניה לטובת בית ולף.

אלברכט ירש את מרקיזות ברנדנבורג בשנת 1157 מהשליט הוונדי האחרון שלה, וקיבל את התואר מרקיז. אלברכט וצאצאיו ביצעו התקדמות ניכרת בניצור הנחלות, והגנו על האזור מפני הסלאבים.

בשנים 1237 ו-1244, נוסדו שתי ערים, קלן וברלין, שנבנו בתקופת שלטונם של אוטו ויוהאן, נכדיו של המרקיז אלברכט הדוב. מאוחר יותר, הם אוחדו לעיר אחת, ברלין. הסמל של בית אסקניה, נשר ודוב אדומים, הפכו לשלט האצולה של ברלין. בשנת 1320, הסתיימה שליטת בית אסקניה בברנדנבורג.

בשנת 1180 הודח היינריך הארי משלטונו בסקסוניה, ובית אסקניה חזר לשלוט בדוכסות סקסוניה, אשר צומצמה למחציתה המזרחית על ידי הקיסר. עם זאת, גם במזרח סקסוניה, בית אסקניה יכול היה לבסס שליטה רק באזורים מוגבלים, בעיקר ליד נהר האלבה.

במאה ה-13, נסיכות אנהלט התנתקה מדוכסות סקסוניה. מאוחר יותר, שאר המדינה התפצלה לסקסוניה-לאוונבורג וסקסוניה-ויטנברג. השושלות האסקניות בשתי הדוכסויות נכחדו בשנים 1689 ו-1422, בהתאמה, אולם בית אסקניה שלט בשטחי אנהלט עד המהפכה הגרמנית לאחר התבוסה במלחמת העולם הראשונה.

יקטרינה השנייה, קיסרית רוסיה, בין השנים 1762–1796, הייתה בתו של כריסטיאן אוגוסט, נסיך אנהלט-צרבסט מבית אסקניה.

## רשימת מדינות שנשלטו על ידי בית אסקניה
* נסיכות אנהלט: 1100–1918
* דוכסות ונסיכות הבוחר מסקסוניה: 1112, 1139–1142, 1180–1422
* רוזנות ויימאר-אורלמינדה: 1112–1486
* מרקיזות ברנדנבורג: 1157–1320
* דוכסות סקסוניה-לאוונבורג: 1269–1689
* נסיכות לינבורג: 1369–1388
* נסיכות ודוכסות אנהלט-ברנבורג: 1252–1468, 1603–1863
* נסיכות אנהלט-צרבסט: 1252–1396, 1544–1796
* נסיכות אנהלט-אשרסלבן: 1252–1315
* נסיכות ודוכסות אנהלט-קתן: 1396–1561, 1603–1847
* נסיכות ודוכסות אנהלט-דסאו 1396–1561, 1603–1863
* נסיכות אנהלט-פלצקאו: 1544–1553 1603–1665
* נסיכות אנהלט-הארצגרודה: 1635–1709
* נסיכות אנהלט-מיהלינגן: 1667–1714
* נסיכות אנהלט-דורנבורג: 1667–1742
* נסיכות אנהלט-ברנבורג-שאומבורג-הוים: 1718–1812
* האימפריה הרוסית: 1762–1796

## קישורים חיצוניים

*
אסקניה
שטפן, נסיך ליפה

**שטפן, נסיך ליפה** (בגרמנית: **Stephan Prinz zur Lippe**; נולד ב-24 במאי 1959) הוא ראש בית ליפה משנת 2015.

## ביוגרפיה
שטפן נולד ב-24 במאי 1959 בדטמולד, לארמין, נסיך ליפה ולטראוטה בקר, בתם של גוסטב בקר ושרלוטה מאייר.

ב-15 באוקטובר 1994 הוא התחתן עם מריה, רוזנת זולמס-לאובאך, בתם של אוטו, רוזן זולמס-לאובאך ומדלן, נסיכת זיין-ויטגנשטיין-ברלבורג. בחתונה השתתפו בני אצולה אירופיים רבים, ביניהם דוד החתן, ברנהרד, נסיך ליפה-ביסטרפלד ואשתו יוליאנה, מלכת הולנד, דוד הכלה ריכרד, נסיך זיין-ויטגנשטיין-ברלבורג השישי ואשתו בנדיקטה, נסיכת דנמרק, בן דוד שני של הכלה, גאורג פרידריך, נסיך פרוסיה, ועוד רבים אחרים חברי המשפחות השליטות לשעבר של גרמניה.

בני הזוג חיים בדטמולד, ויש להם חמישה ילדים.

בשנת 2015 מת אביו, ושטפן ירש את תאריו ונחלותיו.

## משפחתו
ב-15 באוקטובר 1994 הוא התחתן עם מריה, רוזנת זולמס-לאובאך, בתם של אוטו, רוזן זולמס-לאובאך ומדלן, נסיכת זיין-ויטגנשטיין-ברלבורג, ממנה נולדו לו 5 ילדים:
* ברנהרד, נסיך הכתר של ליפה (נולד ב-1995)
* היינריך, נסיך ליפה (נולד ב-1997)
* בנג'מין, נסיך ליפה (נולד ב-1999)
* לואיזה, נסיכת ליפה (נולדה ב-2001)
* מתילדה, נסיכת ליפה (נולדה ב-2003)

## אילן יוחסין

## קישורים חיצוניים

## הערות שוליים

קטגוריה:נסיכים גרמנים
קטגוריה:גרמנים שנולדו ב-1959